Nafarroako Parlamentuko Mahaiak, 2021eko otsailaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miguel Bujanda Cirauqui jaunak aurkeztutako galdera, Ega eta Urederra ibaietako Kontserbazio Bereziko Eremuko gidaritza batzordeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Landa Garapeneko eta Ingurumeneko Batzordean izapidetzea.

Iruñean, 2021eko otsailaren 15ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Miguel Bujanda Cirauqui jaunak, Legebiltzarraren Erregelamenduan ezarritakoaren babesean, galdera hau aurkezten du, Batzordean ahoz erantzun dakion.

Landa Garapeneko eta Ingurumeneko Departamentuak zer pauso emateko asmoa du, eta noiz, Ega Bizirik elkarteak aurkeztutako kexa dela-eta Nafarroako Arartekoak eginiko gomendioaren ondoren, Ega eta Urederra ibaietako Kontserbazio Eremu Bereziko gidaritza batzordea eratzeari buruzkoa, ikusirik Departamentuak eratze hori dela-eta izandako utzikeria?

Iruñean, 2021eko otsailaren 8an

Foru parlamentaria: Miguel Bujanda Cirauqui